חשיפת היומן מספקת הצצה בלייב לקרבי פעילות של אלו שהפקדנו בידיהם את הזכות החשובה מכולן - עיצוב המציאות שלנו. תעיפו מבט: הכל שקוף ואתם מחליטים מה חשוב ומה לא
שר הרווחה חיים כץ חושף כאן לראשונה את היומן המלא שלו – ללא השחרות והשמטות. במילים אחרות כץ, יו״ר מרכז הליכוד הטרי, לא מתבייש בפעילות שלו -הפרלמנטארית, פוליטית או ציבורית, בניגוד ל-113 נבחרי ציבור אחרים. שלל יומנים נוספים כאן למטה, וגם טיעונים בעד ונגד חשיפתם קודש הקודשים – הלו״ז היומי שלו – בידיכם. תוכלו לראות למטה בדיונים המקצועיים לצד ארועים של אנשי ציבור וחברי מרכז. מי זוכה לפגישה, כמות הזמן שכץ מקדיש לכל נושא – פתוח לעין כל. זה יפיפה: הצצה בלייב לקרבי פעילות של אלו שהפקדנו בידיהם את הזכות החשובה מכולן – עיצוב המציאות שלנו. תעיפו מבט: הכל שקוף ואתם מחליטים מה חשוב ומה לא, האם כך צריך לנהוג נבחר ציבור או אחרת, וגם לפנות אליו עם השגות. זה היופי שבשקיפות. לסיכום נזכיר כי לפגישות האלו יש משמעות מעשית לגבינו. אם ראש הממשלה נפגש למשל עם יזם גז או טייקון תקשורת – ולאחר מכן שניהם מקבלים הטבות על חשבוננו, חשוב שנוכל לשרטט את הקשר ביניהם. חשוב שנוכל לראות מבעד לסטטוסים את הקשרים האישיים בין המנהיגים שלנו לאנשים ספציפיים שזוכים להגנות רגולטוריות, מתחזקים מונופולים ומשמרים את כוחם שנוגס ביום יום של האדם העובד והלא-מחובר. אלה לא זוטות. פגישות עם דמויות שלטוניות – שוות הרבה כסף כפי שמחקר חדש מראה. לא מעט משרתי ציבור הפנימו שהם עובדים עבורו. חלוצי השקיפות בכנסת ה-20 שלא מתביישים בלו״ז שלהם: השרים אבי גבאי, איילת שקד, חיים כץ ואורי אריאל, וחברות הכנסת מירב בן ארי, יעל כהן פארן, וטלי פלוסקוב וחבר הכנסת דב חנין (הנה שבועיים של חנין: ראשון, שני). עדכון: גם שר האוצר משה כחלון חשף לאחר דיאלוג ארוך מולנו את הלוז שלו (לוז שר האוצר). זה אולי נראה מעט, אבל מדובר בהיסטוריה. את כץ נברך במיוחד גם על הפורמט בו הוא בחר לשתף את יומנו, פירוט טקסטואלי שאיננו תמונה סטטית ומאפשר ׳גירוד׳, ניתוחים וחיפושים. אין לכם זמן לנבור ביומנים? זה גם בסדר. עצם הידיעה כי היומן שקוף מוביל את נבחרי הציבור לגוון את פגישותיהם ולשמוע דעות מכל הצדדים, ומסייע לתחקירנים ומנתחי מידע שלטוני.  הלו"ז של השר חיים כץ לחודשים 1 ספטמבר- 6 בדצמבר 2015: השגות? פנו אלינו 